પાલનપુર શહેરમાં દસ અને તાલુકાના માલણ ગામે જુગાર રમતાં ચાર શખ્સોને પોલીસે ઝડપી લીધા હતા. જેમની પાસેથી કુલ રૂપિયા 17070 નો મુદ્દામાલ કબ્જે લઇ પોલીસે તમામ જુગારીઓ સામે જુગારધારાની કલમનો ઉમેરો કરી ગુનો નોંધી તપાસ હાથ ધરી છે. પાલનપુર એફસીઆઇ ગોડાઉન નજીક જુગાર રમતાં કનૈયાલાલ જપસભાઇ મહાંતો (બિહાર), વિનોદભાઇ પ્રકાશભાઇ પાસવાન (બિહાર), વિકાસકુમાર રામસ્વરૂપ મહાંતો (બિહાર), બચુભાઇ રવિંન્દ્ર મહાંતો, તરૂણકુમાર મુનીભાઇ મહાંતો, રજેશભાઇ સીંગેશ્વરભાઇ મહાંતો, મહેશભાઇ મુખલભાઇ મહાંતો, મધુસુદન સીતારામભાઇ મહાંતો, રામલખનભાઇ પરમેશ્વરભાઇ પાસવાન, પીંટુભાઇ દાસવરભાઇ પાસવાનને ઝડપી લીધા હતા. જેમની પાસેથી રોકડ રૂપિયા 5820, રૂપિયા 6000ના મોબાઇલ ફોન મળી કુલ રૂપિયા 11820નો મુદ્દામાલ કબ્જે લીધો હતો. જ્યારે માલણ ગામેથી ભાવેશભાઇ કરશનભાઇ વણકર, દિલીપકુમાર લક્ષ્મણભાઇ શ્રીમાળી, શૈલેષકુમાર શંકરજી ઠાકોર, રમેશભાઇ ધર્માભાઇ શ્રીમાળીની ધરપકડ કરી રૂપિયા 5250નો મુદ્દામાલ કબ્જે લીધો હતો.